Ptšovža (joki)

**Ptšovža** () on Venäjällä Leningradin alueella Kirišin piirissä ja Novgorodin alueella Ljubytinon ja Tšudovon piireissä virtaava Olhavanjoen sivujoki, joka yhtyy Olhavanjokeen 102&nbsp;kilometriä ennen Laatokkaa. Joki on 157&nbsp;kilometriä pitkä.

## Joen kulku
Ptšovža alkaa Novgorodin alueen koillisosissa Ljubytinon piirissä Tidvorjen (Тидворье) kylän itäpuolelta. Joki vortaa alkuosuutensa 5–8&nbsp;metriä leveänä purona metsäalueella kohti pohjoista. Sen virtaus on nopeaa, kun joki laskee kivikkoisena alemmaksi Valdain ylängön luoteisrinteitä. Vuolaan joen rantametsät ovat soistuneita ja vedenvärikin on ruskehtavaa. Koskia esiintyy runsaasti. Noin 25&nbsp;kilometrin jälkeen joki saapuu Vodogonin (Водогон) kylään, jossa se alittaa Pietariin menevän rautatien. Kymmenen kilometrin päästä se kääntyy 25&nbsp;kilometriksi kohti länttä, jossa joki siirtyy Kirišin piirin puolelle. Budogoštšin taajamassa se alittaa Tihvinään johtavan rautatien, joka liittyy taajamassa Pietarin rautatiehen. Täällä sijaitsee joessa rappeutunut entinen Budogoštšin vesivoimalaitos. Joki alkaa tämän jälkeen mutkitella eri ilmansuuntiin ja sen varrella sijaitsee tämän tästä erikokoisia kyliä. Niitä ovat esimerkiksi Mogiljovo (Могилёво), Krovino Seltso (Кровино Сельцо), Kukui (Кукуй), Solonitsy (Солоницы), Gortšakovo (Горчаково) ja Ptšovža. Kylien kohdalla joki on kääntynyt pohjoiseen, kaartanut sitten luoteeseen ja lopulta lounaaseen. Täällä on joki 30–40&nbsp;metriä leveä ja sen rannat kasvavat lehtimetsää. Joki alittaa taas rautatien ja jatkaa lounaaseen Ljubytinon piiriin Serebrjanitsyn (Серебряницы) ja Oblutšjen (Облучье) kylien läpi kiertäen laajan Širinskojen (Ширинское) suoalueen eteläpuolelta. Joki jatkaa 15&nbsp;kilometriä Tšudovon piiriin ja yhtyy siellä Olhavanjokeen. Yhtymäkohdassa, joka sijaitsee 102&nbsp;kilometriä ennen Laatokkaa, on pieni Tšernitsyn (Черницы) kylä. Ptšovžan vedenpinta on Ilmajärven korkeudella, johon se on Olhavan vesivoimalaitoksella nostettu. Joki on purjehduskelpoinen 30&nbsp;kilometriä Olhavanjoesta Serebrjanitsyn ja Oblutšen kylille asti lähes Šuitskaja&nbsp;Dubnjan sivujoelle asti. 

Железнодорожный мост через реку Пчёвжу (3).jpg|Joen ylittävä rautatien silta.
Железнодорожный мост через реку Пчёвжу (6).jpg|Sillan kohdalla lehtoletsien puustoa.
Железнодорожный мост через реку Пчёвжу.jpg|Joen vedenvärin voi todeta sillan raosta.


## Hydrologiaa
Joen virtaama vaihtelee vuodenaikojen mukaan. Kevättulvat huhti-toukokuussa ovat joessa korkeanveden aikaa, mutta myös syyssateet nostavat vedenpintaa tulvaksi asti. Kesällä ja talvella on vesi alhaalla. Joen virtaamia mitataan mittausasemalla, joka sijaitsee noin 30&nbsp;kilometriä Olhavanjoesta. Keskivirtaamaksi on saatu 12,2&nbsp;m³/s. Joki jäätyy marras-joulukuussa ja sen jäät lähtevät huhtikuussa.

## Ptšovžan valuma-alue
### Yleistä
Ptšovža kuuluu Nevan vesistöalueessa Laatokan valuma-alueen Olhavanjoen valuma-alueeseen, jonka Ptšovžan valuma-alueessa se sijaitsee. Ptšovžan valuma-alueen laajuus 1&nbsp;970&nbsp;neliökilometriä ja sen pääuoman muodostuu vain Ptšovžasta.

### Sivu-uomia
Alla olevaan taulukkoon on koottu Ptšovžan suurimpia sivu-uomia. Taulukon tiedot on lueteltu taulukon alla ja niitä on eritelty kullekin joelle taulukon oikeassa sarakkeessa.

Lähteet: 1&nbsp;=&nbsp;luettu Wikipedian suomenkielisestä artikkelista, 2&nbsp;=&nbsp;luettu kunkin sivu-uoman lähteestä (), 3&nbsp;=&nbsp;luettu venäjänkielisestä Wikipediasta, 4&nbsp;=&nbsp;katsottu tai mitattu Internetin karttapalvelusta kuten esimerkiksi Google Maps tai ACME

### Järviä
Ptšovžan valuma-alueella ei sijaitse merkittäviä järviä. Kaksi voidaan kuitenkin mainita: Oblutskoje (Облуцкое) on suojärvi ja Solonitskoje (Солоницкое) on toinen suojärvi valuma-alueen koillisosassa. Joen alajuoksulla suoalueella on uoman viereen kuroutunut erilleen pitkä juolua eli makkarajärvi.

## Lähteet
### Huomioita

### Viitteet

## Aiheesta muualla